Aizliegums tiesai mainīt administratīvā akta pamatojumu

Nevainīguma prezumpcijas ievērošana, izdarot secinājumus disciplinārlietā
Kamēr krimināllietā nav stājies spēkā galīgais nolēmums, ar kuru tiktu konstatēta personas vaina noziedzīga nodarījuma izdarīšanā, tiesas secinājumi, kuros personas darbības kvalificētas kā tādas, kas saistītas ar kukuļa pieņemšanu, neatbilst nevainīguma prezumpcijas prasībām.
Latvijas Republikas Senāta
Administratīvo lietu departamenta
2026.gada 16.jūnija 
SPRIEDUMS
Lieta Nr. A420227123, SKA-444/2026
 ECLI:LV:AT:2026:0616.A420227123.16.S

Senāts šādā sastāvā: senatore referente Laura Konošonoka, senatori Jānis Pleps un Rudīte Vīduša

rakstveida procesā izskatīja administratīvo lietu, kas ierosināta, pamatojoties uz [pers. A] pieteikumu par Finanšu ministrijas 2023.gada 3.augusta lēmuma Nr. 1.1-7/12/82 atcelšanu, sakarā ar [pers. A] kasācijas sūdzību par Administratīvās apgabaltiesas 2025.gada 10.decembra spriedumu. 

Aprakstošā daļa

[1] Ar Valsts ieņēmumu dienesta (turpmāk – dienests) 2023.gada 4.aprīļa lēmumu Nr. A006-2.9/9.5/151, ievērojot dienesta disciplinārlietas izmeklēšanas komisijas 2023.gada 4.aprīļa atzinumā Nr. A006-2.8/272 (turpmāk – atzinums) konstatēto, pieteicējam Valsts ieņēmumu dienesta Muitas pārvaldes Rīgas muitas kontroles punktu daļas [Kontroles punkta nosaukums] punktu vecākajam muitas uzraugam [pers. A] piemērots disciplinārsods par diviem pārkāpumiem: 1) 2022.gada 7.februārī pieteicējs neveica normatīvajos aktos noteiktās darbības – nenodrošināja atbilstošus pasākumus saskaņā ar 1975.gada 14.novembra Muitas konvenciju par starptautiskajiem kravu pārvadājumiem, izmantojot TIR grāmatiņu (turpmāk – TIR konvencija), un par to, iespējams, pieņēma kukuli no transportlīdzekļa vadītāja ne mazāk kā 10 euro par TIR deklarācijas [Numurs A] noformēšanu (turpmāk – pirmais pārkāpums); 2) 2022.gada 4. un 5.septembrī pieteicējs veica ar amata pienākumiem nesaistītas darbības – nepamatoti apskatīja, izdrukāja un iznesa uz ģērbtuvi Elektroniskajā muitas datu apstrādes sistēmā esošus ierobežotas pieejamības dokumentus – 21 muitas deklarāciju (turpmāk – otrais pārkāpums). Sākotnējā lēmumā pieteicējam noteikts galīgais disciplinārsods – atbrīvošana no amata – par Valsts civildienesta ierēdņu disciplināratbildības likuma (turpmāk – Disciplināratbildības likums) 36.panta trešajā daļā un 37.panta otrajā daļā paredzēto disciplinārpārkāpumu izdarīšanu.

Administratīvais process iestādē noslēdzās ar Finanšu ministrijas 2023.gada 3.augusta lēmumu Nr. 1.1-7/12/82 (turpmāk – pārsūdzētais lēmums), ar kuru pieteicējam piemērotais disciplinārsods atstāts negrozīts.
Pieteicējs ministrijas lēmumu pārsūdzēja tiesā. 

[2] Administratīvā apgabaltiesa pieteikumu noraidīja un spriedumu pamatoja ar turpmāk minētajiem argumentiem.
[2.1] Lietā nav iegūti dati par deklarācijas [Numurs B] nepareizu noformēšanu, tādēļ pārkāpumu neveido pārsūdzētajā lēmumā norādītās darbības attiecībā uz deklarācijas noformēšanu. Pārsūdzētajā lēmumā pirmais pārkāpums vērtēts tikai kā kukuļa pieņemšana par muitas procedūru formalitāšu paātrinātu nokārtošanu vai šo formalitāšu apiešanu. Tādēļ ir jāpārbauda, vai ir pierādīts, ka pieteicējs, pildot amata pienākumus, ir pieņēmis kukuli – mantisku labumu ne mazāk kā 10 euro – par TIR deklarācijas [Numurs B] noformēšanu, un tādējādi ir izdarījis Disciplināratbildības likuma 36.panta trešajā daļā minēto pārkāpumu.
Pierādījumi apstiprina, ka pieteicējs 2022.gada 7.februārī ir veicis atzinumā un pārsūdzētajā lēmumā minētās darbības, kas saistītas ar kukuļa pieņemšanu un kas veido disciplinārpārkāpuma sastāva objektīvo pusi. Tādēļ pārsūdzētajā lēmumā pamatoti konstatēts, ka pieteicējs ir pieļāvis pirmo pārkāpumu un ir disciplināri sodāms.
[2.2] Pārsūdzētajā lēmumā pamatoti secināts, ka pieteicējs ir pārkāpis amata aprakstā noteikto un ir nepamatoti apskatījies, izdrukājis un iznesis uz ģērbtuvi ierobežotas pieejamības dokumentus, kas nebija saistīti ar viņa amata pienākumiem un nebija nodoti viņam izpildei. Pieteicējs ar savām darbībām ir diskreditējis dienestu, radījis nepareizu priekšstatu citām amatpersonām par to, ka drīkst neievērot normatīvos aktus. Tātad pieteicējs ir pieļāvis otro pārkāpumu un ir disciplināri sodāms. Pārkāpums nav uzskatāms par mazsvarīgu.
[2.3] Pieteicējam piemērotais sods par katru no pārkāpumiem ir atbilstošs un samērīgs. Disciplinārlietas ierosināšanas termiņš nav nokavēts, un lēmumi par disciplinārlietas izskatīšanas termiņa pagarināšanu ir bijuši objektīvi nepieciešami.

[3] Pieteicējs iesniedza kasācijas sūdzību, norādot turpmāko. 
[3.1] Disciplinārlieta un kriminālprocess attiecībā uz pieteicējam inkriminēto pirmo pārkāpumu attiecas uz vieniem un tiem pašiem apstākļiem un to pašu objektu jeb ar likumu aizsargātajām valsts interesēm. Līdz ar to tiesa nevarēja lemt par disciplinārsoda piemērošanu, pirms ir stājies spēkā spriedums kriminālprocesā.
[3.2] Tiesa ir labojusi disciplinārpārkāpuma sastāvu veidojošās darbības un līdz ar to ir pārkāpusi Administratīvā procesa likuma 250.panta otrajā daļā noteiktās tiesas kompetences robežas administratīvā akta tiesiskuma vērtēšanā. Tiesa iestāžu vietā ir lēmusi par disciplinārsoda lietderību, nevis aprobežojusies ar izdotā administratīvā akta tiesiskuma pārbaudi.
[3.3] Tiesa nav konstatējusi otrā pārkāpuma sastāvu, jo spriedumā nav vērtējusi, kā izpaužas būtisks kaitējums valsts interesēm.
[3.4] Tiesa ir pārkāpusi Administratīvā procesa likuma 150.panta pirmo un otro daļu, jo spriedumā ir pārbaudīti pierādījumi, kas neatrodas lietas materiālos. Tiesa nav noskaidrojusi, vai muitas deklarācijās ir ierobežotas pieejamības informācija.
[3.5] Tiesa nav pareizi novērtējusi pirmā pārkāpuma konstatēšanas brīdi, tādēļ nepamatoti ir secinājusi, ka disciplinārlietas ierosināšanas termiņš nav nokavēts.

[4] Finanšu ministrija kasācijas sūdzību neatzīst un norāda, ka tiesa pamatoti pirmo pārkāpumu vērtējusi kā kukuļa pieņemšanu par muitas procedūru formalitāšu paātrinātu nokārtošanu vai apiešanu. Ministrija piekrīt tiesas norādītajam, ka attiecībā uz otro pārkāpumu būtisks kaitējums valsts interesēm ir kaitējums valsts pārvaldes reputācijai.

[5] Dienests kasācijas sūdzību neatzīst un norāda, ka disciplinārlietas ietvaros netika pierādīts noziedzīga nodarījuma sastāvs pieteicēja rīcībā, bet gan vērtēts viņa rīcības ētiskums un atbilstība normatīvajiem aktiem un amata aprakstam. Apgabaltiesas spriedumā pamatoti secināts, ka disciplinārpārkāpuma sastāva objektīvo pusi veido pieteicēja darbības, kas saistītas ar kukuļa pieņemšanu. Dienests nepiekrīt pieteicēja iebildumiem par muitas deklarācijām kā dokumentiem, kas satur ierobežotas pieejamības informāciju.

Motīvu daļa

[bookmark: _Hlk169100896][6] Kasācijas kārtībā pirmām kārtām pārbaudāmi pieteicēja argumenti par to, vai tiesa ir ievērojusi Administratīvā procesa likuma 250.panta otrās daļas nosacījumus par tiesas pārbaudes apjomu.

[7] Administratīvā procesa likuma 250.panta otrā daļa noteic, ka tiesa, vērtējot pārsūdzētā administratīvā akta tiesiskumu, spriedumā ņem vērā tikai to pamatojumu, ko iestāde ietvērusi administratīvajā aktā.
Šī norma ir daļa no tiesiskā regulējuma, kas nošķir iestādes un tiesas kompetenci administratīvajā procesā. Proti, līdztekus citām normām (piemēram, Administratīvā procesa likuma 103.panta pirmajai daļai, 253.panta trešajai un sestajai daļai) tā atspoguļo administratīvā procesa tiesā būtību un tiesas kompetences robežas administratīvā akta tiesiskuma kontrolē – to, ka tiesa īsteno kontroli pār iestādes izdotu privātpersonai nelabvēlīgu administratīvo aktu, nevis iestājas iestādes vietā un pati izdod šādu administratīvo aktu. Līdz ar to atbilstoši administratīvās tiesas kompetencei Administratīvā procesa likuma 250.panta otrā daļa liedz tiesai spriedumā mainīt iestādes lēmuma pamatojumu, ar to šīs normas izpratnē saprotot lēmuma pamatu – apstākļus, uz kuriem balstīts iestādes lēmums (Senāta 2024.gada 30.septembra sprieduma lietā Nr. SKA-92/2024, ECLI:LV:AT:2024:0930.A420269220.12.S, 7.punkts un tajā minētā judikatūra).
Senāta judikatūrā arī atzīts, ka ir pieļaujama zināma administratīvā akta pamatojuma interpretācija un mazāk būtisku kļūdu izskaidrošana. Piemēram, tiesa atsevišķos gadījumos var atzīt, ka, ievērojot iestādes analizētos apstākļus, faktiski kāda norma bija piemērota, pat ja lēmumā tā nebija tieši minēta. Tomēr šāda pamatojuma interpretēšana nedrīkst ietvert pēc būtības jaunus apstākļus. Pretējā gadījumā tiesa būtībā uzņemtos iestādes kompetenci izdot un pamatot administratīvo aktu (Senāta 2017.gada 21.jūnija sprieduma lietā Nr. SKA‑177/2017, A420225414, 9.punkts; 2013.gada 31.janvāra sprieduma lietā Nr. SKA‑67/2013, A42735109, 6.punkts).

[8] Senāts konstatē, ka pārsūdzētajā lēmumā attiecībā uz pirmo pārkāpumu norādīts, ka pieteicējs apzināti neveica normatīvajos aktos noteiktās darbības, proti, nenodrošināja atbilstošus pasākumus saskaņā ar TIR konvencijas prasībām, transportlīdzekļu atestācijas sertifikātu kravu pārvadāšanai ar muitas plombām reģistrēšanā, apstiprināšanā un derīguma termiņa pagarināšanā, kas nepieciešamas, lai novērstu kaitējumu ar likumu aizsargātām personas interesēm. Pieteicējs ir disciplināri sodīts par amata pienākumu, konkrēta rīkojuma vai uzdevuma nepamatotu nepildīšanu vai novēlotu, nolaidīgu vai nekvalitatīvu pildīšanu nolūkā īstenot personiskās intereses vai kaitēt valsts pārvaldei, kā arī pilnvaru pārsniegšanu, ja tā dēļ valstij vai personai nodarīts būtisks mantisks zaudējums vai valsts interesēm būtisks kaitējums, vai personai būtisks personisks kaitējums, nevis kukuļa pieprasīšanu, kas ir krimināli sodāma rīcība (pārsūdzētā lēmuma 10.punkts).
Savukārt pārsūdzētajā spriedumā attiecībā uz pirmo pārkāpumu tiesa ir atsaukusies uz iestāžu konstatēto, ka pieteicējs 2022.gada 7.februārī pieņēma kukuli ne mazāk kā 10 euro par TIR deklarācijas [Numurs B] noformēšanu, tādējādi izdarot Disciplināratbildības likuma 36.panta trešajā daļā paredzēto pārkāpumu (pārsūdzētā sprieduma 7.punkts). Turklāt tālāk tiesa konstatējusi, ka nav iegūti dati par deklarācijas [Numurs B] nepareizu noformēšanu (nekvalitatīvi veikta muitas procedūras darbība vai nekvalitatīvi sastādīts dokuments), un secinājusi, ka pārsūdzētajā lēmumā ietvertās pirmo pārkāpumu raksturojošās darbības (pārsūdzētā lēmuma 6.1.punkts) pašas par sevi neveido disciplinārpārkāpumu (pārsūdzētā sprieduma 9.punkts). Tātad tiesa pēc būtības nav atzinusi par pareizu pārsūdzētajā lēmumā ietverto pamatojumu.
Tomēr, neskatoties uz šādu secinājumu, tiesa ir turpinājusi vērtēt apstākļus, kas saistīti ar iespējamu kukuļa pieņemšanu par TIR deklarācijas noformēšanu, un atzinusi, ka lietā esošie pierādījumi apstiprina iestādes atzinumā un pārsūdzētajā lēmumā norādītās darbības, kas saistītas ar kukuļa pieņemšanu un kas veido disciplinārpārkāpuma sastāva objektīvo pusi (pārsūdzētā sprieduma 15. un 19.punkts).
Tādējādi tiesa pirmā pārkāpuma esību un pamatotību ir vērtējusi, balstoties uz apstākļiem, kas saistīti ar iespējamu kukuļa pieņemšanu. Tomēr šādi apstākļi neveido pārsūdzētā lēmuma pamatojumu. No pārsūdzētā lēmuma izriet, ka pieteicējs disciplināri sodīts par normatīvajos aktos noteikto darbību apzinātu neveikšanu, nevis par kukuļa pieņemšanu vai citu noziedzīgu nodarījumu. Tātad tiesa, vērtējot pirmā pārkāpuma pamatotību, ir ņēmusi vērā tādus apstākļus, ar kuriem iestāde pārkāpumu nav pamatojusi. Līdz ar to Senāts atzīst, ka tiesa šajā daļā ir mainījusi administratīvā akta pamatojumu un tādējādi pārkāpusi Administratīvā procesa likuma 250.panta otro daļu.

[9] Vienlaikus Senāts vērš uzmanību, ka kukuļa pieņemšana atbilstoši Krimināllikumam ir noziedzīgs nodarījums, kuru var konstatēt tikai Kriminālprocesa likumā paredzētajā kārtībā. 
Senāts jau iepriekš ir atzinis, ka nevainīguma prezumpcija uzliek pienākumu tiesai un iestādei paralēlos vai turpmākos procesos, piemēram, disciplinārlietās, palikt savas kompetences robežās un atturēties no komentāriem par personas vainu noziedzīgā nodarījumā, ja krimināllietā šāda vaina nav konstatēta. Līdz ar to nav pieļaujams lēmumā disciplinārlietā ietvert apgalvojumu par personas vainu noziedzīga nodarījuma izdarīšanā, ja vēl nav stājies spēkā galīgais nolēmums krimināllietā, ar kuru ir konstatēta personas vaina (Senāta 2025.gada 23.decembra sprieduma lietā Nr. SKA-101/2025, ECLI:LV:AT:2025:1223.A420249522.15.S, 6.punkts).
Tā kā konkrētajā gadījumā krimināllietā nav stājies spēkā galīgais nolēmums, ar kuru tiktu konstatēta pieteicēja vaina noziedzīga nodarījuma izdarīšanā, tiesas secinājumi, kuros pieteicēja darbības kvalificētas kā tādas, kas saistītas ar kukuļa pieņemšanu, neatbilst nevainīguma prezumpcijas prasībām.

[10] Rezumējot iepriekš minēto, Senāts secina, ka apgabaltiesa ir pārkāpusi Administratīvā procesa likuma 250.pantu, jo pieteikumu noraidījusi, balstoties uz tādiem apstākļiem, ar kuriem pārsūdzētais lēmums nav pamatots. Tāpat apgabaltiesa nav ievērojusi nevainīguma prezumpcijas prasības, jo apstākļus kvalificējusi kā tādus, kas veido noziedzīgu nodarījumu.
Tā kā pieteicējam piemērotais galīgais disciplinārsods noteikts pēc disciplinārpārkāpumu kopības, kļūda viena disciplinārpārkāpuma izvērtējumā var ietekmēt kopējo vērtējumu par piemērotā disciplinārsoda tiesiskumu. Tādēļ apgabaltiesas spriedums ir atceļams pilnībā un lieta nosūtāma jaunai izskatīšanai.
Tā kā ir konstatējams pamats sprieduma atcelšanai, Senāts neatbildēs uz pārējiem kasācijas sūdzības argumentiem.

Rezolutīvā daļa

Pamatojoties uz Administratīvā procesa likuma 129.1panta pirmās daļas 1.punktu, 348.panta pirmās daļas 2.punktu un 351.pantu, Senāts

nosprieda

[bookmark: _Hlk107329799]atcelt Administratīvās apgabaltiesas 2025.gada 10.decembra spriedumu un nosūtīt lietu Administratīvajai apgabaltiesai jaunai izskatīšanai;
atmaksāt [pers. B] par [pers. A] kasācijas sūdzību samaksāto drošības naudu 70 euro.

Spriedums nav pārsūdzams. 

1   no  2   Aizliegums tiesai mainīt administratīvā akta pamatojumu     Nevainīguma prezumpcijas ievērošana, izdarot secinājumus disciplinārlietā   Kamēr krimināllietā nav stājies spēkā galīgais nolēmums, ar kuru tiktu konstatēta personas vaina  noziedzīga nodarījuma izdarīšanā, tiesas  secinājumi, kuros  personas   darbības kvalificētas  kā  tādas, kas saistītas ar kukuļa pieņemšanu, neatbilst nevainīguma prezumpcijas prasībām.   Latvijas Republikas Senāt a   A dministratīvo lietu departamenta   2026.gada 16.jūnija    SPRIEDUMS   Lieta  Nr.   A420227123, SKA - 444/ 2026     ECLI:LV:AT:2026:0616.A420227123.16.S     Senāts šādā sastāvā: senatore referente  Laura Konošonoka , senator i   Jānis Pleps   un  Rudīte  Vīduša     rakstveida procesā izskatīja administratīvo lietu, kas ierosināta, pamatojoties uz  [ pers. A ]  pieteikumu par Finanšu ministrijas 2023.gada 3.augusta lēmuma Nr.   1.1 - 7/12/82 atcelšanu,  sakarā ar  [ pers. A ]  kasācijas sūdzību par Administratīvās apgabaltiesas 2025.gada 10.decembra  spriedumu.      Aprakstošā daļa     [1]   Ar Valsts ieņēmumu dienesta (turpmāk  –   dienests) 2023.gada 4.aprīļa lēmumu  Nr.   A006 - 2.9/9.5/151, ievērojot dienesta disciplinārlietas izmeklēšanas komisijas 2023.gada  4.aprīļa atzinumā  Nr.   A006 - 2.8/272   ( turpmāk  –   atzinums ) konstatēto,  pieteicējam   Valsts  ieņēmumu   dienesta Muitas pārvaldes Rīgas muitas kontroles punktu daļas  [ Kontroles punkta  nosaukums ]  punktu vecāka jam   muitas uzraug am   [ pers. A ]  piemērots disciplinārsods   par diviem  pārkāpumiem: 1)   2022.gada 7.februārī pieteicējs neveica normatīvajos aktos noteiktās darbības  –   nenodrošināja atbilstošus pasākumus saskaņā ar 1975.gada 14.novembra Muitas konvenciju  par starptautiskajiem kravu pārvadājumiem, izmantojot TIR grāmatiņu (turpmāk  –   TIR  konven cija),  un par to, iespējams, pie ņēma   kukuli no transportlīdzekļa vadītāja ne mazāk kā  10   euro   par TIR deklarācijas  [ Numurs   A ]  noformēšanu   (turpmāk  –   pirmais pārkāpums);  2)   2022.gada 4. un 5.septembrī   pieteicējs  veica ar amata pienākumiem nesaistītas darbības  –   n epamatoti apskat īja, izdrukāja un   iznesa uz ģērbtuvi  Elektronisk aj ā muitas datu apstrādes  sistēmā   esošus  ierobežotas pieejamības dokumentus  –   21   muitas deklarācij u   (turpmāk  –   otrais  pārkāpums).   Sākotnējā lēmumā pieteicējam noteikts galīgais disciplinārsods  –   atbrīvošana no  amata  –   par  Valsts civildienesta ierēdņu disciplināratbildības likuma ( turpmāk  –   Disciplināratbildības likums ) 36.panta trešajā daļā un 37.panta otrajā daļā paredzēto  disciplinārpārkāpumu izdarīšanu .    

